หุ้นเหล็กรูดหนัก! INOX-SAM-GJS นำทีมดิ่งเกิน 10% เซ่นราคาสินแร่ร่วง
หุ้นเหล็กรูดหนัก! INOX-SAM-GJS นำทีมดิ่งเกิน 10% เซ่นราคาสินแร่ร่วง
17 พ.ค. 2564

ผู้สื่อข่าวรายงานว่า ดัชนีกลุ่มเหล็กวันนี้(17พ.ค.2564) ปิดร่วง 8.97% ดัชนีอยู่ที่ระดับที่ 50.63 จุด ลดลง 4.99 จุด ด้วยมูลค่าซื้อขายรวม 905.61 ล้านบาท ตามทิศทางราคาสินแร่เหล็กที่ปรับตัวลงกว่า10% ส่งผลให้ราคาหุ้นกลุ่มเหล็กปิดวันนี้ร่วงหนัก นำโดยหุ้น INOX,SAM,GJS,BSBM,TGPRO ดังตารางประกอบ

บล.กสิกรไทย ระบุในบทวิเคราะห์ฯว่า ทิศทางราคาสินแร่เหล็กที่ปรับตัวลงกว่า 10% จากระดับสูงสุดหลังรัฐบาลจีนออกมาตรการสกัดการเก็งกำไร เพราะต้องการลดการนำเข้าสินแร่เหล็กจากออสเตรเลียที่มีข้อพิพาทกัน มองจะส่งผลลบต่อ sentiment การลงทุนในหุ้นกลุ่มเหล็ก
ด้าน บล.เอเชีย พลัส แนะนำ “ชะลอการลงทุน” ในหุ้นกลุ่ม Commodity ช่วงสั้น อาทิ กลุ่มเหล็ก ช่วงปลายสัปดาห์เห็นราคาสินค้าที่เกี่ยวข้องกับเหล็กที่เคยขึ้นไปทำ All time high ถูก Take Profit แรง อาทิ สินแร่เหล็ก ลงแรงราว 8% ฯลฯ หลังจากปลายสัปดาห์ทางการจีนออกมาตรการควบคุมจำกัดราคาเหล็ก ถือเป็น Sentiment เชิงลบต่อหุ้นเหล็ก อาทิ TMT (แนะ”ซื้อ”ให้ราคาเป้าหมาย 14.8 บาท) แต่แนะนำชะลอลงทุนช่วงสั้น